I et samarbejde mellem den civilie og militære del af lufthavnen - Aalborg Lufthavn og Flyvestation Aalborg - er arbejdet med at forbedre lufthavnens redningsvej i disse dage i fuld sving. Det er en vej, der skal benyttes af redningskøretøjer som brandbiler og ambulancer, og skal sikre, at disse køretøjer kan komme hurtigt frem. - Det er for at forbedre bundforholdene, så vi får en fastbanet vej til de tunge køretøjer, siger Morten Valentin Jensen, der er presseofficer ved Flyvestation Aalborg. Han forventer, at den forbedrede redningsvej er færdig om fem til seks uger. - Der er nogle militære krav til vejen, og der er nogle civile krav, og det er for at leve op til de civile krav, at der nu arbejdes med at forbedre redningsvejen, forklarer presseofficer ved Flyvestation Aalborg Morten Valentin Jensen. Redningsvejen er placeret i nordlig retning i forhold til lufthavnen op mod Hvorup.

Referat:
De tunge redningskøretøjer får nu en endnu bedre vej at køre på.